મતપત્રો મોકલતી વખતે ચૂંટણી અધિકારી તરીકે કનુભાઈ શાહનું / Kanubhai Shah નામ હતું. જો કે નાદુરસ્ત તબિયતને કારણે મતગણતરી સમયે તેમની જવાબદારી અર્થશાસ્ત્રના નિવૃત્ત પ્રાધ્યાપક – લેખક રમેશ બી. શાહને / Ramesh B. Shah ભાગે નિભાવવાની આવી. તેમની દેખરેખમાં મતગણતરી હાથ ધરાઈ અને પરિણામ તૈયાર કરવામાં આવ્યું ત્યારે ટ્રસ્ટી રઘુવીર ચૌધરી / Raghuveer Chaudhary, નવા વરાયેલા પ્રમુખ ધીરુભાઈ પરીખ / Dhiru Parikh અને પ્રકાશનમંત્રી-કમ-ઉમેદવાર પ્રફુલ્લ રાવલ / Prafull Raval ઉપસ્થિત હતા. 62 ઉમેદવારોના પ્રતિનિધિ લેખે એકમાત્ર ઉમેદવાર પરીક્ષિત જોશી / Parikshit Joshi હાજર હતા. સુરતથી ઉમેદવારી કરનાર બકુલેશ દેસાઈના / Bakulesh Desai અમદાવાદ સ્થિત ભાણેજ ચૂંટણી પરિણામ / Election Results જાણવા અને મામાને ખબર કરવા સ્થળ પર હાજર હતા.